钦定古今图书集成/明伦汇编/氏族典/第092卷 > 《廖用贤尚友录》 > 于祐
## 钦定古今图书集成/明伦汇编/氏族典/第092卷 > 《廖用贤尚友录》 > 于祐

按《尚友录》：祐，僖宗时学士，晚步禁衢，于御沟得一红
叶诗云：“流水何太急，深宫尽日闲。殷勤谢红叶，好去
到人间。”祐亦拾红叶，题云：“曾闻叶上题红怨，叶上题
诗寄，阿谁置上流。”韩夫人得之。后帝放宫女三千人，
丞相韩泳闻韩翠屏有学，为祐作伐。及成礼，泳开宴，
各取叶相视，乃曰：“事岂偶然？”韩曰：“一联佳句随流水”，
十载幽思满素怀。今日结成鸾凤友，方知红叶是良
媒。